Întrebarea cu solicitare de răspuns scris E-002145/2016
adresată Comisiei

Articolul 130 din Regulamentul de procedură

Maria Grapini (S&D)

Subiect:
Acordarea statutului de economie de piață Chinei

Acordarea statutului de economie de piață funcțională Chinei ar avea un impact uriaș asupra industriei din Europa. Rezultatul negocierilor dintre Comisia Europeană și Organizația Mondială a Comerțului pe acest subiect va avea un impact major asupra economiei UE în timp. Industria nu va putea face față invaziei produselor chinezești subvenționate și exportate în UE. Această decizie ar putea pune în pericol milioane de locuri de muncă în Europa.
Cum are de gând Comisia să abordeze această problemă?

Ce măsuri de apărare comercială va adopta Comisia pentru evitarea intrării produselor contrafăcute și cu preț de dumping?

